Davidson MaramaMARAMA DAVIDSON (Co-Leader—Green): I te tuatahi ka whai ahau i ngā kaikōrero o tēnei Whare ko taku kōrero i te tuatahi ki te mihi aroha ki ngā patunga ki ngā parurenga i waenganui i tēnei take te kaupapa tūkino ā ki ahau nei ko te mea nui ko te marutau o ngā parurenga katoa o tēnei momo tūkino ko te mea nui ki te whakakaha i te marutau o ngā wāhi mahi katoa o Aotearoa ki te whakamana ki te whakakaha i te marutau o tēnei wāhi mahi o Te Whare Pāremata hoki. Nō reira he mihi anō he mihi aroha ki a rātou ngā parurenga o tēnei momo tūkino. Ko tēnei wiki Te Wiki o Te Reo Māori. Ko te kaupapa matua o tēnei wiki ko te kōrero Kia kaha te Reo Māori" ā nō reira ko taku mihi tuatahi ki a Tā Hemi Hēnare ki tana uri ko Minita Peeni Henare hoki. Ā e ai ki a ia ko Te Reo te mauri o te mana Māori. Ko te kupu te mauri o Te Reo Māori. E rua ēnei wehenga kōrero e hāngai tonu ana ki runga i Te Reo Māori ko te reo nō Te Atua mai. Ā nō reira kei te mihi ahau ki a ia ki tērā tupuna ki tērā tohunga o te reo; kei te mihi ahau ki a rātou katoa ngā tohunga o te reo i tū i whawhai i tū kaha kia pupuri kia whakamana i tō tātou nei reo tupuna mai i te tīmatanga tae noa ki tēnei rā ā kei te mihi kei te mihi kei te mihi.Inapō i waea atu ahau ki tērā atu tohunga o te reo ā ko Kahurangi Whaea Naida Glavish. Tērā pea kei te maumahara tātou i roto i tēnei Whare Pāremata e pā ana ki te hitori i te wā e mahi ana ia ki te Poutāpeta i te tau 1984 me tōna tū kaha ki te whakautu i te kōrero "Kia ora." Ko ia te "Wahine kia ora" āe me maumahara mātou ki a ia me tōna tū kaha e whawhai ana mō Te Reo i roto i tana mahi i roto i tana whare mahi i te Poutāpeta. I tēnā wā ka patu tērā mahi ki a ia me tana tū me tana Reo Māori i a ia e mahi ana engari ahakoa te patu ahakoa te kohete ki a ia ka haere ka haere tonu tana reo tana whakautu "Kia ora" ahakoa te kino ahakoa te wero ā ko ia ko tērā Kahurangi Whaea Naida Glavish tētahi o ngā tino tāngata mōku mō ngā reanga i whai atu. Ahakoa te patu ki taku karani-māmā i a ia e kuraina ana ahakoa te wehenga atu o Te Reo i waenganui i taku whānau kei konei tonu Te Reo kei roto i taku tinana i roto i taku toto hoki.Kāore anō au kia matatau engari ko te mea nui kia mau kia ora ai tō tātou reo kia kōrero ahakoa he poto ahakoa te aha ahakoa te matatau aha rānei me kōrero me kōrero. Tēnei te hōnore nōku te hōnore ka tū au ki roto i tēnei Whare i roto i tēnei wiki ki te kōrero i roto i Te Reo Māori ki a tātou katoa. Kia ora.[As I take my place with other speakers in this House I begin my speech by expressing profound sympathy for the victims who are at the centre of the matter of bullying as in my view the important thing is the safety of all victims of this type of abuse indeed safety in all workplaces in New Zealand including in this House should be strengthened. Therefore I record my sympathy for those people who are victim of this kind of abuse.This week is Māori Language Week. The theme of this week is in the slogan "Make the Māori language strong" and therefore my first acknowledgement is to Sir Hemi Hēnare and to his descendant Minister Peeni Henare. According to Sir Hemi Māori language is essential to being Māori and the word is the essence of the language. Both of these things are still relevant in terms of Māori a language given to us by God. I therefore pay tribute to that forefather who was an acknowledged language doyen in his own right; I acknowledge all of the language stalwarts who over the years have stood to fight for the preservation and status of our language from the beginning right up to this day. I salute you.Last night I rang another language stalwart by the name of Dame Naida Glavish who many of us in this House might remember for her part in history through her work in the Post Office in 1984 where she stood up for the right to use "Kia ora" at work. She became known as the "Kia Ora lady". Yes we should remind ourselves of how she had to fight for Māori language at her workplace at the Post Office. At the time she was rebuked for her insistence on using Māori at work; notwithstanding the censures by her bosses and the reprimands she continued to answer the phone with "Kia ora" in spite of the unpleasantness and the constant challenges; Dame Naida Glavish is for me a shining example for my generation which follows behind.In spite of the fact that my grandmother was punished at school for speaking Māori in spite of the fact that the language disappeared from my family for a time the language is still in me in my blood.I am not yet a fluent speaker but the important thing is to keep going so that our language can thrive to keep speaking no matter how little no matter what—proficient or not just keep speaking. It is my privilege to stand here in this House during this special week to speak to you all in Māori. Thank you.]"